Αρχίζει στη γαλλική Βουλή η συζήτηση για το δημοσιονομικό... - Flashnews.gr\nΑρχίζει στη γαλλική Βουλή η συζήτηση για το δημοσιονομικό σύμφωνο\nΞεκινά σήμερα στο γαλλικό Κοινοβούλιο η συζήτηση για το δημοσιονομικό σύμφωνο, που θα διαρκέσει μια εβδομάδα. Η ψηφοφορία είναι προγραμματισμένη για την ερχόμενη Τρίτη. Στη συνέχεια θα περάσει για έγκριση από τη Γερουσία και θα επανέλθει στο Κοινοβούλιο.\nΗ αρνητική διάθεση και η αμφιβολία κυριαρχεί και στα κόμματα που συνθέτουν την πλειοψηφία και υποστήριξαν την εκλογή Ολάντ:\nΟι τάξεις της δεξιάς είναι λιγότερο διαιρεμένες και όλα δείχνουν ότι θ'ακολουθήσουν την κυβέρνηση επικυρώνοντας το σύμφωνο. Οχι βέβαια για να υποστηρίξουν τον Φρανσουά Ολάντ αλλά…. τον Νικολά Σαρκοζί.\nΤρίτη, 2 Οκτωβρίου 2012, 09:14


«Πολλαπλές ταυτότητες» είναι ο τίτλος της 4ης Διάσκεψης Αράβων και Ευρωπαίων Συγγραφέων στην Αλγερία, 25/26 Ιανουαρίου, που εγκαινιάστηκε σήμερα και διοργανώνεται από την Επιτροπή της Ευρωπαϊκής Ένωσης και την πρέσβειρα της Ε.Ε. στην Αλγερία, Ισπανίδα Λάουρα Μπαέζα.\nΟ τίτλος «Πολλαπλές ταυτότητες» είναι από το ομώνυμο έργο του γνωστού Λιβανέζου συγγραφέα Αμίν Μααλούφ. Στη διήμερη Διάσκεψη λαμβάνουν μέρος είκοσι συγγραφείς από την Αλγερία, την Ισπανία, τη Γαλλία, την Τυνησία, το Μαρόκο, την Αίγυπτο, τη Φινλανδία, τη Ρουμανία, την Αγγλία και την Ελλάδα.\nΌλοι οι προσκεκλημένοι συγγραφείς έχουν διπλές και τριπλές ταυτότητες και γλώσσες και έχουν ασχοληθεί στο έργο τους με το θέμα της ταυτότητας, που ενδιαφέρει ιδιαίτερα τους Άραβες συγγραφείς λόγω της επιβαρυμένης πολιτιστικής τους ιστορίας με την επιβολή στις πατρίδες τους της κουλτούρας και της γλώσσας αποικιοκρατικών χωρών (Γαλλίας, Αγγλίας, Ισπανίας, Πορτογαλίας).\nΑπό τους γνωστότερους συγγραφείς που λαμβάνουν μέρος είναι οι Γαλλοαλγερινοί Ανουάρ Μπενμαλέκ, Χαμίντ Γκριν και Αμίν Ζαούι, ο Άγγλος Κρις Στιούαρτ και ο Ρουμάνος Βαλέριου Στάνκου. Την Ελλάδα αλλά και τη Γερμανία ταυτόχρονα εκπροσωπεί η Ελληνίδα συγγραφέας των Εκδόσεων Πατάκη Ελένη Τορόση. Οι ομιλίες των συγγραφέων αφορούν θέματα διπλής και τριπλής ταυτότητας, γλώσσας και διακρίσεων.\nΗ Ελένη Τορόση θα αναφερθεί στο θέμα της γραφής σε δύο γλώσσες, στις δυσκολίες της μετάφρασης και της επιλογής μεταξύ δύο πολιτισμών. Καλεσμένος την περασμένη χρονιά ήταν ο συγγραφέας Πέτρος Μάρκαρης.


ΠΩΣ ΚΑΙ ΠΟΥ ΝΑ ΚΡΥΨΕΤΕ ΤΑ ΧΡΗΜΑΤΑ ΣΑΣ ΟΤΑΝ ΤΑΞΙΔΕΥΕΤΕ – PreciousLife\nΠΩΣ ΚΑΙ ΠΟΥ ΝΑ ΚΡΥΨΕΤΕ ΤΑ ΧΡΗΜΑΤΑ ΣΑΣ ΟΤΑΝ ΤΑΞΙΔΕΥΕΤΕ\nΣυμβουλές για καλές κρυψώνες όπου κι αν βρίσκεστε\nΌταν ταξιδεύετε, μέχρι και το τελευταίο σας νόμισμα μετράει. Δυστυχώς όμως, ο κάθε ταξιδιώτης κινδυνεύει να πέσει θύμα κλοπής. Αυτό συμβαίνει επειδή συνήθως οι τουρίστες κυκλοφορούν με συνάλλαγμα, πράγμα που τους καθιστά έναν από τους κύριους στόχους για τους κάθε λογής κακοποιούς.Σίγουρα, δεν μπορούμε όλοι μας να έχουμε διαρκώς το νου μας στα πολύτιμα προσωπικά μας αντικείμενα ή τα χρήματά μας, επομένως θα πρέπει να καταφύγουμε στη στρατηγική του κρυψίματος!\nΣτα ρούχα σας\nΌταν βρίσκεστε στο εξωτερικό, πιθανότερα θα περνάτε το μεγαλύτερο μέρος της ημέρας μακριά από το ξενοδοχείο σας. Επομένως, θα πρέπει να έχετε μαζί σας χρήματα, αλλά δεν πρέπει να είναι εύκολο για τους …ελαφροχέρηδες να σας τα πάρουν.\nΜπορείτε να κάνετε όλα τα ρούχα σας ανθεκτικά στις κλοπές, ράβοντας τη δική σας τσέπη προστασίας στο εσωτερικό των βαλιτσών, των παντελονιών ή και των υπόλοιπων ρούχων σας. Δε χρειάζεται να είναι κανείς μεγάλος ράφτης, μιας και οποιοδήποτε απλό τετράγωνο κομμάτι ύφασμα αρκεί και με το παραπάνω. Μάλιστα, οι κυρίες έχουν μια ακόμα αντικλεπτική επιλογή, αφού μπορούν να κρύβουν μετρητά και στο σουτιέν τους.\nΠάνω απ’ όλα, πρέπει να θυμάστε ότι οι εξωτερικές τσέπες που κλείνουν με κουμπιά, φερμουάρ και τα συναφή είναι εκπληκτικά αναποτελεσματικές απέναντι στο μέσο πορτοφολά.\nΑν δεν θέλετε να πάρετε όλα τα χρήματά σας μαζί, μπορείτε να βρείτε ευφάνταστες κρυψώνες στο ξενοδοχείο. Μπορείτε για παράδειγμα να χρησιμοποιήσετε σαν χρηματοκιβώτιο ένα άδειο σαμπουάν, ή να βάλετε τα χρήματα μέσα στο πιστολάκι για τα μαλλιά (μην ξεχαστείτε και το ανάψετε όμως μετά!). Ναι, μπορεί το όλο σκηνικό να σας μοιάζει με φιλμ νουάρ και κατασκοπεία, αλλά καλύτερα να είστε προφυλαγμένοι παρά να καταστραφούν οι διακοπές σας από μια κλοπή.\nΠροσοχή στις ζημιές\nΠολλοί τουρίστες καταφεύγουν σε αρκετά έξυπνες λύσεις για να κρύβουν χρήματα και λοιπά προσωπικά αντικείμενα από τα μάτια του κακόβουλου κόσμου, κάτω από τις γωνίες των χαλιών ή κολλώντας τα κάτω από συρτάρια· μερικοί μάλιστα ξεβίδωναν τις σχάρες εξαερισμού για να κρύψουν μέσα στους αγωγούς τα πολύτιμά τους πράγματα. Να θυμάστε όμως πως το κρύψιμο προσωπικών αντικειμένων είναι σωστό· η φθορά του χώρου που μας φιλοξενεί δεν είναι! Εκτός από την ηθική διάσταση του όλου πράγματος, δε χρειάζεται να πληρώσετε για ενδεχόμενες ζημιές που προκαλέσατε, χάνοντας έτσι τα χρήματα που προσπαθούσατε να κρύψετε!\nΤο σημαντικότερο πράγμα που πρέπει να θυμάστε είναι να διατηρείτε πολλές κρυψώνες. Αν κρύβετε όλα τα μετρητά και τις πιστωτικές σας κάρτες σε ένα μόνο σημείο, θα χρειαστεί μονάχα μια κακή στιγμή για να τα χάσετε όλα. Αν μπορείτε, δοκιμάστε να κρύβετε τα χρήματά σας τόσο στις κρυφές τσέπες που αναφέραμε παραπάνω, όσο και στις βαλίτσες αλλά και στο μέρος διαμονής σας. Θα έχετε μετρητά στη διάθεσή σας όποτε τα χρειαστείτε και δε θα πανικοβληθείτε (και τόσο) εάν ανακαλύψετε πως μια από τις κρυψώνες σας είναι άδεια.\nΚυρίως όμως, μην κάνετε παρανοϊκές σκέψεις· η συντριπτική πλειονότητα όλων όσοι συναντάτε στα ταξίδια σας δεν έχουν βάλει σκοπό να σας κλέψουν, ληστέψουν ή εκμεταλλευτούν γενικότερα. Το πρόβλημα είναι ότι ένας με τέτοιο σκοπό αρκεί. Επομένως, το καλύτερο θα ήταν να είστε όλοι προετοιμασμένοι για να μην υπάρξουν έκτροπα. Με λίγη προσοχή και πολλή δημιουργικότητα, θα μπορείτε να απολαύσετε τις διακοπές σας, έχοντας παράλληλα και τα ρευστά διαθέσιμα για να τις κάνετε αξέχαστες.\nPrevPreviousΗ ΔΙΑΤΡΟΦΙΚΗ ΑΞΙΑ ΤΗΣ ΜΟΥΣΤΑΡΔΑΣ\nNextΚΑΛΟΚΑΙΡΙΝΕΣ ΔΙΑΚΟΠΕΣ … ΣΤΟ ΣΠΙΤΙNext


εξωπλανήτες Archives - ZimZam Physics\nεξωπλανήτες (2 άρθρα)\nΠιθανά νέα σπίτια της ανθρωπότητας: περίεργοι κλειδωμένοι εξωπλανήτες!\nTRAPPIST-1 : Ένα ηλιακό σύστημα επτά πλανητών με μέγεθος σαν τη Γη μπορεί να είναι το καλύτερο μέρος για να ψάξετε για εξωγήινη ζωή\nΟ λόγος που συμβαίνει αυτό είναι απλός. Μέχρι και τα τρία τέταρτα των αστεριών του γαλαξία μας είναι κόκκινοι νάνοι ή «Μ-νάνοι», δηλαδή μικρότεροι και πιο ψυχροί από τον Ήλιο μας. Οποιοσδήποτε πλανήτης περιστρέφεται γύρω από έναν από αυτούς τους Μ-νάνους θα πρέπει να είναι πολύ πιο κοντά στο αστέρι του για να υποστηρίξει περιβάλλον κατάλληλο για τον άνθρωπο, τόσο κοντά όσο είναι ο Ερμής στον Ήλιο μας. Αλλά σε αυτή την απόσταση, η βαρύτητα του αστεριού θα επέβαλε στον πλανήτη ακριβώς μια «κλειδωμένη» τροχιά.\nΤο TRAPPIST-1 και οι 7 πλανήτες του περίπου 40 έτη φωτός μακριά μας εντοπίστηκαν γύρω από ένα μικρό, εξαιρετικά ψυχρό αστέρι.\nΣυνεπώς, γεννάται το πρώτο ερώτημα: Πού θα εγκατασταθούν οι άνθρωποι σε έναν «κλειδωμένο» πλανήτη; Η πιο ξεκάθαρη απάντηση φαίνεται να είναι στη ζώνη συνάντησης (ή ζώνη Τερματισμού) της μέρας με τη νύχτα, στο σημείο του λυκόφωτος. «Αυτή θα μπορούσε να είναι η ζώνη “Χρυσομαλλούσα” (Goldilocks), ούτε πολύ ζέστη ούτε πολύ κρύο, “κολλημένη” ανάμεσα στο αιώνιο σούρουπο και την αιώνια αυγή», λέει ο ο Daniel Angerhausen, αστροφυσικός στο Κέντρο Διαστήματος και Πλανητικής Κατοικησιμότητας στο Πανεπιστήμιο της Βέρνης.\nΣτη ζώνη «τερματισμού», σύμφωνα με τον επιστήμονα, οι άνθρωποι θα μπορούσαν να παράγουν γεωθερμική ενέργεια, χρησιμοποιώντας κρύο νερό από την σκοτεινή πλευρά και ζεστό νερό από την φωτεινή πλευρά με κάποιο είδος θερμικού αντιδραστήρα. Για να υπάρχει πρόσβαση σε νερό σε υγρή μορφή, σε έναν κόσμο που είναι «κλειδωμένος», χρειάζεται ένα σύστημα που να δροσίζει την φωτεινή πλευρά και να θερμαίνει τη σκοτεινή, λέει η Ludmila Carone του Ινστιτούτου Αστρονομίας Μαξ Πλανκ. Διαφορετικά, το νερό θα πάγωνε στην σκοτεινή πλευρά ή, ακόμα χειρότερα, η ίδια η ατμόσφαιρα θα μπορούσε να παγώσει στο σκοτάδι.\n«Η κατοικησιμότητα αυτών των πλανητών εξαρτάται πολύ από το πόσο καλά μπορούμε να μεταφέρουμε θερμότητα», λέει η Ludmila Carone . Τα υπολογιστικά μοντέλα προσομοίωσης δείχνουν ότι ένας «κλειδωμένος» πλανήτης μπορεί να έχει δύο ισχυρές ανεμογεννήτριες, μία σε κάθε ημισφαίριο, που μπορεί να λειτουργήσει όπως τα ρεύματα στη Γη. Αλλά αν ο πλανήτης είναι πολύ κοντά στον άστρο του, μπορεί να έχει μόνο μία ανεμογεννήτρια, ακριβώς στο τμήμα που βρίσκεται πιο κοντά στο άστρο. Σε αυτό το σενάριο, η θερμότητα θα μπορούσε να παγιδευτεί στην φωτεινή πλευρά.\nΜια καλλιτεχνική απόδοση του πώς μπορεί να μοιάζει η επιφάνεια του TRAPPIST-1f\nΑκόμα και μια σχετικά μέτρια διαφορά θερμοκρασίας (ας πούμε 10 βαθμοί) μεταξύ των δύο πλευρών, θα μπορούσε να κάνει αυτούς τους πλανήτες πιο δύσκολα κατοικήσιμους. Ακόμη και ένα ήπιο, άνετο για διαβίωση κλίμα στη φωτεινή πλευρά, μπορεί να είναι αρκετό για να παγώσει το νερό στην σκοτεινή πλευρά, σύμφωνα με την Laura Kreidberg, μια νεαρή επιστήμονα στο Πανεπιστήμιο του Χάρβαρντ που μελετά τις ατμόσφαιρες των εξωπλανητών. «Θα μπορούσε το νερό ολόκληρου του πλανήτη να παγώσει στη σκοτεινή πλευρά; Δεν το γνωρίζουμε ακόμα», λέει. Τα ρεύματα του ωκεανού θα μπορούσαν επίσης να συμβάλουν στη μεταφορά θερμότητας, αλλά αυτό εξαρτάται από το πόσο νερό μπορεί να παράγει ο πλανήτης και από το πού θα βρίσκονται οι ήπειροι.\nΈνα πιθανό σενάριο για έναν «κλειδωμένο» πλανήτη είναι το γνωστό και ως το μοντέλο «Earthball», στο οποίο ένας πλανήτης ξεκινάει εξ ολοκλήρου καλυμμένος με πάγο, ο οποίος στη συνέχεια λιώνει στην πλευρά που βλέπει στο άστρο. Σε έναν παρατηρητή από το διάστημα, αυτό θα μπορούσε να μοιάζει με βολβό ματιού, εξηγεί ο Daniel Angerhausen. Ακόμη, με έναν ωκεανό που μεταφέρει αρκετή θερμότητα, θα μπορούσαμε να καταλήξουμε με έναν ωκεανό σε σχήμα αστακού, που περιβάλλεται από πάγο.\nΑυτό συμβαίνει σε έναν «κλειδωμένο» πλανήτη που ονομάζεται WASP-103b, έναν κόσμο τύπου «καυτού Δία». Σύμφωνα με την Vivien Parmentier του Πανεπιστήμιου της Μασσαλίας, τα μόρια του νερού καταστρέφονται στην φωτεινή πλευρά του, παρασύρονται στην σκοτεινή πλευρά, επαναδομούνται σε μορφή νεφών και στη συνέχεια η διαδικασία επαναλαμβάνεται.\nΠέρα από το πρόβλημα διατήρησης του νερού σε υγρή μορφή, ένας «κλειδωμένος» κόσμος γύρω από έναν κόκκινο νάνο θα μπορούσε να έχει και άλλα προβλήματα, λέει η Carone. Οι κόκκινοι νάνοι είναι γνωστοί ως «ευέξαπτοι» και περνούν από φάσεις κατά τις οποίες αναβλύζουν και εκτοξεύουν υλικό στο διάστημα. Αυτές οι εκρήξεις θα μπορούσαν να θερμαίνουν την ατμόσφαιρα ενός πλανήτη στην κατοικήσιμη ζώνη, ενώ το αστέρι θα μπορούσε επίσης να εκτοξεύει υλικό που να απομακρύνει την ατμόσφαιρα. Αυτό συνέβη στη Γη πολύ νωρίς, όταν η αρχική ατμόσφαιρα της ήταν πολύ ψηλά. Στη συνέχεια, η Γη δημιούργησε μια άλλη ατμόσφαιρα από το παγιδευμένο διοξείδιο του άνθρακα. Αλλά σε έναν κόσμο που είναι «κλειδωμένος», μια βίαιη ηλιακή διαταραχή θα μπορούσε να διαταράξει μια ανάλογη διαδικασία στη γέννησή της.\nΑκόμη και με ατμόσφαιρα, η φωτεινή πλευρά του πλανήτη θα μπορούσε να εκτεθεί σε θανατηφόρα ακτινοβολία, λέει η Parmentier . Το φως από έναν κόκκινο νάνο δεν θα παρείχε αρκετά φάσματα κύματος UV που χρειάζονται για να δημιουργηθεί όζον, έτσι ο πλανήτης αυτός, αντίθετα από τη Γη, μπορεί να μην έχει στρώμα όζοντος.\nΟι άνθρωποι που θα ζουν σε έναν «κλειδωμένο» πλανήτη θα πρέπει επίσης να τρώνε και να αναπνέουν και οι φυσικοί Joseph Gale και Amri Wandel του Εβραϊκού Πανεπιστημίου στην Ιερουσαλήμ, μελετούν εάν τα φυτά θα μπορούσε να επιβιώσουν από τις αστρικές εκρήξεις και την έκθεση στην ακτινοβολία. Αρχικά, τα φυτά μπορεί να επιβιώσουν και να εξελιχθούν στον ωκεανό για να επωφεληθούν από το προστατευτικό στρώμα του νερού. Αλλά τελικά, αν το αστέρι γίνει λιγότερο βίαιο, ο πλανήτης θα μπορούσε να αναπτύξει μια ατμόσφαιρα με αρκετό πάχος ώστε να επιτρέψει στα φυτά να αναπτυχθούν στην επιφάνεια. Οι δύο επιστήμονες έχουν επίσης υπολογίσει ότι πιθανότατα θα υπήρχε αρκετό φως στο ορατό φάσμα για να επιτρέψει τη φυσιολογική φωτοσύνθεση.\nΟ Adiv Paradise διδακτορικός φοιτητής αστρονομίας στο Πανεπιστήμιο του Τορόντο έχει μια εικασία για το πώς μπορούσε να μοιάζει η ζωή σε έναν «κλειδωμένο» πλανήτη. Οι άνθρωποι θα μπορούσαν να ζήσουν στη φωτεινή πλευρά, αλλά θα χρειαζόταν να κατασκευάσουν υποδομές εξόρυξης και αγωγών για να φέρνουν πάγο από την σκοτεινή πλευρά. Πολλά εξαρτώνται από το πόσο κακό μπορεί να προκαλέσει ο βομβαρδισμός της ακτινοβολίας στην φωτεινή πλευρά. Ο ίδιος πάντως πιστεύει ότι οι άνθρωποι θα μπορούσαν να μάθουν να ζουν στην παγωμένη σκοτεινή πλευρά: «Είμαι από τη Μινεσότα. Εκεί οι άνθρωποι καταφέρνουν να ζουν σε μέρη που οι αστρονόμοι θα περιέγραφαν ως “μη κατοικήσιμα”.\nΗ μεγαλύτερη πρόκληση για τους ανθρώπους που ζουν σε έναν «κλειδωμένο» κόσμο, λέει ο Adiv Paradise, θα μπορούσε να είναι ο πολύ διαφορετικός ουρανός. Εάν ζούν στη φωτεινή πλευρά, θα μπορούσαν «να χάσουν κάθε γνώση του σύμπαντος», επειδή δεν θα έβλεπαν ποτέ τα αστέρια. Η αντίληψή τους για τον χρόνο επίσης θα άλλαζε ακριβώς επειδή τα πάντα θα ήταν αμετάβλητα στον ουρανό τους.\nTags: διάστημα, εξωπλανήτες, διαστημικά ταξίδια


Αγοράζουν κυβερνητικά ομόλογα οι Ιταλοί ποδοσφαιριστές! | Onsports.gr\nhome ΠοδόσφαιροΕυρώπηΙταλίαΑγοράζουν κυβερνητικά ομόλογα οι Ιταλοί ποδοσφαιριστές! Κοινοποιήστε\nΑγοράζουν κυβερνητικά ομόλογα οι Ιταλοί ποδοσφαιριστές!\tΣυντάκτης: Δημήτρης Δρίζος\nΔημοσίευση: Σάββατο, 26 Νοεμβρίου 2011 13.40\nΗ οικονομική κρίση έχει κάνει την εμφάνιση της στην Ιταλία και ο Σύνδεσμος Επαγγελματιών Ποδοσφαιριστών της χώρας, είναι έτοιμος να αγοράσει ομόλογα του κράτους για να ενισχύσει την οικονομία της χώρας!\tΑυτό αποκάλυψε ο πρόεδρος, Νταμιάνο Τομάζι, με τον πρώην μέσο της Ρόμα, να τονίζει: «Μερικοί από εμάς έχουμε φορέσει τα χρώματα της Εθνικής ομάδας και έχουμε παίξει για λογαριασμό της πατρίδας μας». «Ωστόσο, όλοι πιστεύουμε στην χώρα μας και για αυτό θα στηρίξουμε τα ομόλογα της χώρας. Σαν Σύνδεσμος, θα αγοράσουμε ομόλογα και ήδη έχω στείλει γράμμα στους αρχηγούς των ομάδων. Ήδη έχουμε λάβει θετικά σινιάλα», πρόσθεσε ο Τομάζι.\tΚατηγορία: Ιταλία


Έρχεται “κάρτα θορύβου” για μηχανάκια και Ι.Χ\nΙΣΑ: Ζητά τον υποχρεωτικό βασικό εμβολιασμό των παιδιών, για την εγγραφή στο σχολείο\nΠόσες θητείες θα πρέπει να έχει ένας Δήμαρχος\nΠαγώνει η επέκταση Προαστιακού και Αττικής Οδού προς Ραφήνα και Λαύριο.\nΕτοιμάζεται στον Ασπρόπυργο ο «Νέος Κορυδαλλός»\nΕξαρθρώθηκε σπείρα που άδειαζε σπίτια στα νότια προάστια\nΔιευθύντρια τράπεζας άδειαζε τους λογαριασμούς πελατών και τσέπωσε 1.850.000 ευρώ!\n55 εργαζόμενοι θα απασχοληθούν με κοινωφελή εργασία στους Δήμους.\nΤον χώρισε και αυτοκτόνησε – Ασύλληπτη τραγωδία με ένα νέο παιδί να γίνεται αυτόχειρας!\nΠροσποιούνταν τους προσκυνητές και «ξάφρισαν» τάματα αξίας 100.000 ευρώ\nTropaio-news:Επιτέλους να πάρει τέλος το μαρτύριο με τους ταραξίες των δικύκλων και Ι.Χ. Πώς θα γίνεται ο έλεγχος Στην υπουργική απόφαση που προωθεί το υπουργείο για τους χώρους στάθμευσης δικύκλων αναφέρθηκε ο υφυπουργός Υποδομών και Μεταφορών Γιάννης Κεφαλογιάννης, απαντώντας την Παρασκευή σε επίκαιρη ερώτηση της βουλευτού της ΝΔ Φωτεινής Πιπιλή.\nΟ ίδιος ανακοίνωσε πως εξετάζεται το ενδεχόμενο να επανέλθει η κάρτα θορύβου στα δίκυκλα, προκειμένου να περιοριστεί η ηχορύπανση. Κάτι τέτοιο μεταφράζεται σε υποχρέωση ελέγχου του θορύβου, όπως συμβαίνει με τον έλεγχο καυσαερίων. Η ένταση του θορύβου μπορεί να μετριέται στα ΚΤΕΟ είτε στα συνεργεία, με βάση τις τεχνικές προδιαγραφές του οχήματος.\nΣυμπληρωματικά, επειδή ακριβώς απαιτείται και θεσμικό πλαίσιο το οποίο να περιβάλλει την εφαρμογή του νόμου, “επεξεργαζόμαστε διάταξη που προβλέπει ακόμη και πρόστιμα στα συνεργεία που συνεργούν στην αλλοίωση των χαρακτηριστικών των οχημάτων. Είτε αυτή η αλλοίωση αφορά στον θόρυβο, στην αφαίρεση του φίλτρου DPF που κατακρατεί τα…\nΕπιχείρηση της Τροχαίας για «κόντρες» σε Λυκαβηττό και Βουλιαγμένη\nTropaio-news: Πρώτο Και Με Διαφορά!


Πεζοδρόμηση της παραλιακής στην Κ. Γατζέα - e-thessalia.gr\nΠεζοδρόμηση της παραλιακής στην Κ. Γατζέα\n18 Ιουλίου 2012, 11:49 18 Ιουλίου 2012\nΣτην πεζοδρόμηση της παραλιακής οδού της Κάτω Γατζέας από τις 8μ.μ. έως τη 1π.μ. προχώρησε από το περασμένο Σάββατο μέχρι και το τέλος της καλοκαιρινής περιόδου η Δημοτική Αρχή Νοτίου Πηλίου, με βάση αποφάσεις του Δημοτικού αλλά και του Τοπικού Συμβουλίου Αγίου Γεωργίου. Η κυκλοφορία των οχημάτων γίνεται από τους παράλληλους με τον παραλιακό δρόμους, ενώ για τη διευκόλυνση των οδηγών έχουν τοποθετηθεί ενημερωτικές πινακίδες.\nΗ πεζοδρόμηση του παραλιακού δρόμου της Κάτω Γατζέας αποτελούσε πάγιο αίτημα των κατοίκων αλλά και των παραθεριστών, καθώς η διέλευση των οχημάτων δημιουργούσε προβλήματα στην ασφαλή μετακίνηση των πεζών και των μικρών παιδιών.\nΌπως προαναφέρθηκε, για την πεζοδρόμηση είχαν λάβει απόφαση τόσο το Τοπικό Συμβούλιο Αγίου Γεωργίου Νηλείας όσο και το Δημοτικό Συμβούλιο Νοτίου Πηλίου. Η εφαρμογή του μέτρου ξεκίνησε το προηγούμενο Σάββατο και έτυχε των θετικών σχολίων των κατοίκων και των επισκεπτών. Οι ώρες κατά τις οποίες η παραλιακή οδός στην Κάτω Γατζέα είναι κλειστή για ΙΧ και δίκυκλα είναι από τις 8μ.μ. έως τη 1π.μ. και το μέτρο θα έχει ισχύ μέχρι το τέλος της καλοκαιρινής περιόδου. Για τη διευκόλυνση των οδηγών η Δημοτική Αρχή Νοτίου Πηλίου προχώρησε στη διαμόρφωση χώρου στάθμευσης των ΙΧ, συνολικής έκτασης ενός στρέμματος, πίσω από την εκκλησία. «Οι κάτοικοι αλλά και οι επισκέπτες της Κ. Γατζέας υποδέχτηκαν με ανακούφιση την προαναφερόμενη κυκλοφοριακή ρύθμιση, αφού από τη διέλευση των οχημάτων στην παραλιακή οδό τα προηγούμενα χρόνια δημιουργούνταν σοβαρά προβλήματα στους πεζούς και τα μικρά παιδιά, που δεν μπορούσαν να κινηθούν με ασφάλεια. Το μέτρο της πεζοδρόμησης αποτελεί «ανάσα» για τον παραθαλάσσιο οικισμό της Κάτω Γατζέας», ανέφερε χαρακτηριστικά ο δημοτικός σύμβουλος κ. Κων. Λεγαντής.\nΝα αναφερθεί ότι η Δημοτική Αρχή Νοτίου Πηλίου δρομολογεί το επόμενο χρονικό διάστημα και την ασφαλτόστρωση των 50 μέτρων στην ανατολική πλευρά της Κ. Γατζέας, όπου ο δρόμος εξακολουθεί να είναι χωμάτινος. Ήδη μηχανήματα έχουν προχωρήσει στο πάτημα του δρόμου και όπως επισήμανε ο κ. Λεγαντής «το αμέσως επόμενο χρονικό διάστημα θα γίνει η ασφαλτόστρωση και οι κάτοικοι θα ανακουφιστούν από τη σκόνη κατά την καλοκαιρινή περίοδο. Ζητούμε για λίγες ημέρες ακόμη την υπομονή και την κατανόησή τους», προσέθεσε ο ίδιος.\nΠροηγούμενο ΆρθροΠροκηρύχθηκε η εργολαβία «σκούπα» για τον ΠεριφερειακόΕπόμενο ΆρθροΣκιάθος: Δεκάδες παραβάσεις σε «σαφάρι» ελέγχων του ΣΔΟΕ


Χωρίς Αλμέιδα η Ξάνθη στην Τούμπα | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Χωρίς Αλμέιδα η Ξάνθη στην Τούμπα\nΧωρίς Αλμέιδα η Ξάνθη στην Τούμπα\nΟ Πορτογάλος αμυντικός δε θα ενισχύσει τους ακρίτες στον αγώνα με τον Δικέφαλο.\nΗ Ξάνθη προετοιμάζεται για το παιχνίδι με τον ΠΑΟΚ το Σάββατο (24/11) χωρίς τους διεθνείς της λόγω της διακοπής που υπάρχει για τις Εθνικές ομάδες.\nΟ Ντίνις Αλμέιδα είναι ο ποδοσφαιριστής που δε θα αγωνιστεί με την ομάδα του Μίλαν Ράσταβατς λόγω του ότι είδε την κόκκινη κάρτα στο ματς με τον Πανιώνιο.\n«Χωρίς τους διεθνείς ποδοσφαιριστές της, συνεχίζει την προετοιμασία της για τη συνέχεια του πρωταθλήματος η Xanthi FC. Ο Μίλαν Ράσταβατς και οι συνεργάτες του εστιάζουν στην επόμενη αναμέτρηση της ξανθιώτικης ομάδας και στο παιχνίδι του μεθεπόμενου Σαββάτου, με αντίπαλο τον ΠΑΟΚ εκτός έδρας.\nΤο πρωινό της Πέμπτης στο προπονητήριο της ομάδας το βάρος έπεσε σε τομείς της τακτικής με το προπονητικό επιτελείο να δίνει τις οδηγίες του σε θέματα αμυντικής οργάνωσης και επιθετικής ανάπτυξης. Στο τελευταίο κομμάτι, υπήρξαν τελειώματα φάσεων, ενώ η προετοιμασία της ομάδας θα συνεχιστεί με πρωινή προπόνηση την Παρασκευή.\nΓια την αναμέτρηση με τον ΠΑΟΚ ο Μίλαν Ράσταβατς δεν μπορεί να υπολογίζει στις υπηρεσίες του Ντίνις Αλμέιδα που είχε αποβληθεί με 2η κίτρινη κάρτα στο παιχνίδι με τον Πανιώνιο».


Γενική Συνέλευση των θεολόγων Μαγνησίας και επιμορφωτική ημερίδα - e-thessalia.gr\nΓενική Συνέλευση των θεολόγων Μαγνησίας και επιμορφωτική ημερίδα\n2 Οκτωβρίου 2016, 23:01 2 Οκτωβρίου 2016\nΕπιμορφωτική ημερίδα με θέμα «Το Νέο σχολείο. Τα νέα αναλυτικά προγράμματα για το μάθημα των θρησκευτικών» θα πραγματοποιηθεί για τους θεολόγους εκπαιδευτικούς την Παρασκευή 7 Οκτωβρίου 2016 και ώρα 12:00, στο Σχολείο Δεύτερης Ευκαιρίας Βόλου (Χείρωνος και Επτά Πλατανίων- Συγκρότημα Μουρτζούκου)\nΤο θέμα θα αναπτύξει η σχολική Σύμβουλος κ. Σταλίκα Φωτεινή , στο πλαίσιο των επιμορφώσεών μας που έχει ξεκινήσει το Υπουργείο. Όσοι θεολόγοι επιθυμούν, δύνανται να εισηγηθούν συντόμως, επί του θέματος της ημερίδας.\nΣτο τέλος της ημερίδας θα επακολουθήσει σύντομη Γενική Συνέλευση όλων των μελών του παραρτήματος , για ενημέρωση , τοποθετήσεις, κριτική και ψήφισμα, σχετικά με τα νέα προγράμματα σπουδών των Θρησκευτικών .\nΠροηγούμενο ΆρθροΆκυρο λόγω μικρής συμμετοχής το δημοψήφισμα στην ΟυγγαρίαΕπόμενο ΆρθροΕίναι πίνακες, όχι φωτογραφίες!